### 3.      Kommunal repræsentantion i almene boligselskabers bestyrelser

**Åbent**

Sagsnr.: 326-2017-41795       J.nr.: 00.01.00           Dokumentnr.:
326-2018-250259

**Sagstype**

Orientering.

**Resume og sagens baggrund**

Kommunalbestyrelsen besluttede på sit møde den 31. januar 2018,
at rette henvendelse til boligselskaber, hvor kommunen har en
garantiforpligtigelse på 8 mio. kr. eller mere, med anmodning om at et
kommunalbestyrelsesmedlem kan indtræde i bestyrelsen.

Der foreligger nu svar fra de fire boligselskaber, som
Kalundborg Kommune har rettet henvendelse til, jf. sagsfremstilling.

**Indstillinger**

Kommunaldirektøren indstiller, at

1. status tages til
efterretning

2. sagen
genoptages, når der foreligger afklaring vedr. evt. repræsentation i Boligselskaberne
[adresse] og Munkesøparken

**Behandling**

Økonomiudvalg, Kommunalbestyrelsen.

**Sagsfremstilling**

På baggrund af Kommunalbestyrelsens beslutning den 31.
januar 2018, blev der rettet formel henvendelse, med anmodning om at et
kommunalbestyrelsesmedlem kan indtræde i bestyrelsen, til følgende
boligselskaber:

· Kalundborg Almene Boligselskab

· Gørlev Boligselskab

· Fællesorganisationens Boligforening

· Boligselskabet Lejerbo Kalundborg Kommune (tidl. Boligselskabet
for Høng og Omegn)

[adresse] henvendelse har været behandlet i boligselskaberne,
og der er kommet følgende tilbagemeldinger:

· Kalundborg Almene Boligselskab har meddelt, at bestyrelsen har
besluttet at takke nej til anmodningen.

· Gørlev Boligselskab har meddelt, at de ikke ønsker en udvidelse
af bestyrelsen.

· Fællesorganisationens Boligforening har meddelt, at de har
besluttet at godkende kommunal udpegning af en observatør til bestyrelsen.
Observatøren har taleret, men ikke stemmeret.

· Boligselskabet Lejerbo Kalundborg Kommune har meddelt, at
bestyrelsen har indstillet til repræsentantskabet, at efterkomme kommunens
ønske om udpegning af repræsentant med stemmeret (fuldgyldigt medlem af
bestyrelsen). Beslutningen fra Repræsentantskabets møde den 22. oktober 2018
forventes at foreligge til Økonomiudvalgets behandling.

I forbindelse med gennemgang af stillede garantier for 2017
optræder Boligselskaberne Alliken og Munkesøparken også på listen over
boligselskaber, hvor kommunen har en garantiforpligtigelse på 8 mio. eller
mere. Administrationen vil derfor rette henvendelse hertil med anmodning om at
et kommunalbestyrelsesmedlem kan indtræde i bestyrelsen.

Eventuelle udpegninger til boligselskaberne forelægges
politisk efter afklaring heraf.

**Økonomiske konsekvenser**

Ingen.

**Økonomiudvalgets møde den 24.
oktober 2018:**

Anbefales.